钦定古今图书集成/明伦汇编/氏族典/第387卷 > 李峘
## 钦定古今图书集成/明伦汇编/氏族典/第387卷 > 李峘

按《唐书郁林王恪传》：“恪子琨，琨子祎，祎子峘，性质厚，
历宦有美名，以王孙封赵国公。杨国忠乱政，悉斥不
附己者。峘由考功郎中拜睢阳太守，以清简为二千
石最。方入计而元宗入蜀，即走行在，除武部侍郎，俄
拜蜀郡太守，剑南节度采访使。上皇还京，迁户部尚
书，改越国。乾元元年，持节都统江淮节度宣慰观察”
使。明年，宋州刺史刘展有异志，密诏峘与扬州长史
邓景山图之。战寿春，败绩，峘走丹阳，诏贬袁州司马，
卒于官。